钦定古今图书集成/明伦汇编/氏族典/第070卷 > 朱悦燿〈友堚 友壁 申煃 宾涎 让 承爝 宣墡 奉锐〉
## 钦定古今图书集成/明伦汇编/氏族典/第070卷 > 朱悦燿〈友堚 友壁 申煃 宾涎 让 承爝 宣墡 奉锐〉

按《名山藏分藩记》：“蜀献王子华阳王悦燿，放肆不顺，
献王恶之，王有所爱，卒王除为千户。献王大怒，捽骂
之曰：‘不朝命，反耶？杖之百，将械于朝。世孙友堉为请，
乃释之，而犹囚絷之数月。会太宗召冠友堉于京师，
已行，献王薨，悦燿窃发帑藏，悉取之。友堉归，不问，悦
燿，反诬奏友堉数十事，意在夺其王。成祖召入廷辩’”，
会晏驾，仁宗即位，遣按察副使信廉之，得其诬，遂命
友堉嗣王。召悦、燿，悦燿至，犹诬奏。上怒，抵其奏地下，
迁之武冈。其后以徙岷王。武冈徙沣王。薨，子友堚立。
堚与其弟镇国将军友壁弗友也，天顺间，讼于朝。上
两戒谕之，录其罪状遍示宗室诸王。堚薨，子《申煃》立。
煃薨，子《宾涎》立。涎薨，子让。不及封，孙《承爝》立。爝薨，
王《宣墡》立长子奉锐。